Lee Kuan Yew

Li Kvan Ju (,  1923 m. rugsėjo 16 d. – 2015 m. kovo 23 d.) – Singapūro politikas ir teisininkas, ėjęs Singapūro ministro pirmininko pareigas nuo 1959 iki 1990 m., pripažintas Singapūro tautos kūrėju.Weatherbee 2008, p. 213. Įsteigęs 1954 m. Liaudies veiksmo partiją () ir 1955 m. užėmęs pirmąją vietą savo apskrityje Tanjong Pagar, Li tapo opozicijos lyderiu. 1959 m. įvykus visuotiniams rinkimams Singapūre, surengtais pagal naująją konstituciją, Liaudies veiksmo partija gavo 43 mandatus iš 50 ir pirmuoju Singapūro ministru pirmininku buvo paskirtas Li Kvan Ju.

Turėdamas parlamentinę daugumą kiekvienuose rinkimuose, Li pilnai reformavo valstybę, sukurdamas antikorupcinę aplinką vyriausybėje ir veiksmingą valstybės tarnybąQuah, Jon. (2003). Singapore’s Anti-Corruption Strategy: Is this Form of Governance Transferable to Other Asian Countries?. 10.1057/9780230503540_10. . Li skatino meritokratijos idėjas, socialinio ir ekonominio planavimo principus, tuo pačiu tarptautinę prekybą ir užsienio investicijų Singapūre pritraukimą.Lee 2000, p. 89-102. Į Singapūro pagrindinių pasiekimų sąrašą įtrauktas novatoriškas požiūris į švietimo, sveikatos apsaugos ir būsto sistemų plėtrą, Singapūras tapo vienu svarbiausių pasaulio finansų ir turizmo centrų.Grainger, Michael & Mechitov, Alexander & Moshkovich, Helen. (2020). SINGAPORE’S MIRACLE: AN UNCONVENTIONAL STORY. Journal of International Finance and Economics. 20. 29-44. 10.18374/JIFE-20-4.3. Taip pat Li gynė daugiatautiškumą, anglų kalba buvo paskelbta lingua franca, kad lengviau integruotų imigrantus ir palengvintų bendradarbiavimą su pasauliu, ir mokyklose taikytina dvikalbystė, kad būtų išsaugota mokinių gimtoji kalba ir etninė tapatybė.

1990 m. Li atsistatydino iš ministro pirmininko pareigų, bet liko ministrų kabinete, kuriame dirbo jo įpėdiniai. Iki 2004 m. jis ėjo vyresniojo ministro pareigas, o iki 2011 m. – ministro patarėjo pareigas. Li Kvan Ju mirė nuo plaučių uždegimo 2015 m. kovo 23 d., sulaukęs 91 metų. Per savaitę trukusį nacionalinį gedulą apie 1,7 milijono Singapūro gyventojų su kitų šalių vadovais pagerbė jo atminimą prie Parlamento rūmų ir pagerbimo vietose.

 Išnašos 

 Šaltiniai 



Kategorija:Singapūro asmenybės
Kategorija:Ministrai pirmininkai